CELEX: 62010CN0021
Language: et
Date: 2010-01-13 00:00:00
Title: Kohtuasi C-21/10: Eelotsusetaotlus, mille on esitanud Fővárosi Bíróság (Ungari Vabariik) 13. jaanuaril 2010 — Károly Nagy versus Mezőgazdasági és Vidékfejlesztési Hivatal

1.5.2010   
            
            
               ET
            
            
               Euroopa Liidu Teataja
            
            
               C 113/15
            
         Eelotsusetaotlus, mille on esitanud Fővárosi Bíróság (Ungari Vabariik) 13. jaanuaril 2010 — Károly Nagy versus Mezőgazdasági és Vidékfejlesztési Hivatal
   (Kohtuasi C-21/10)
   2010/C 113/23
   Kohtumenetluse keel: ungari
   
      Eelotsusetaotluse esitanud kohus
   
   Fővárosi Bíróság
   
      Põhikohtuasja pooled
   
   
      Kaebuse esitaja: Károly Nagy
   
      Vastustaja: Mezőgazdasági és Vidékfejlesztési Hivatal
   
      Eelotsuse küsimused
   
   
               1.
            
            
               Kas nõukogu määruse 1257/1999/EÜ (1) artiklit 22 ning komisjoni määruse 817/2004/EÜ (2) artiklit 58 saab tõlgendada selliselt, et seoses nõukogu määruse 1257/1999/EÜ artiklis 22 nimetatud põllumajanduse keskkonnatoetuse rohumaade raamprogrammidega peab määruse 817/2004/EÜ artikli 68 kohaste ENAR andmebaasis olevate andmete kontroll hõlmama elusloomade tihedusega määratud pindalatoetusi?
            
         
               2.
            
            
               Kas kaks ülalmainitud õigusnormi on tõlgendatavad selliselt, et ka siis, kui toetuse andmise tingimus on elusloomade tihedus, kuid toetus ei ole loomapõhine, tuleb kohaldada integreeritud haldus- ja kontrollsüsteemi ristkontrolle?
            
         
               3.
            
            
               Kas ülalmainitud õigusnormid on tõlgendatavad selliselt, et ametiasutus võib või peab kontrollima pindalatoetuste andmise käigus lisaks ENAR süsteemile toetuse andmise tingimuste tegelikku olemasolu?
            
         
               4.
            
            
               Millist kontrollikohustust tähendab ametiasutuste jaoks ülalmainitud õigusnormide tõlgenduse kohaselt eespool nimetatud ühenduse õigusnormides sätestatud kontrolli- ja ristkontrollikohustus? Kas kontroll võib piirduda ainult ENAR andmebaasis sisalduvate andmete kontrolliga?
            
         
               5.
            
            
               Kas liikmesriigi ametiasutusel on ülalmainitud õigusnormide alusel seoses toetuse tingimustega (nt ENAR deklareerimiskohustusega) teavitamiskohustus? Kui vastus on jaatav, siis mil viisil ja millises ulatuses?
            
         
      (1)  Nõukogu 17. mai 1999. aasta määrus (EÜ) nr 1257/1999 Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks ning teatavate määruste muutmise ja kehtetuks tunnistamise kohta (EÜT L 160, lk 80; ELT eriväljaanne 3/25, lk 391).
   
      (2)  Komisjoni 29. aprilli 2004. aasta määrus (EÜ) nr 817/2004, millega kehtestatakse üksikasjalikud eeskirjad nõukogu määruse (EÜ) nr 1257/1999 (Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks) kohaldamiseks (ELT L 153, lk 30; ELT eriväljaanne 3/46, lk 87).